संक्षेप करने के लिए दस्तावेज़: डिक चेनी की पत्नी लिन चेनी ने बताया है कि एक शोध के दौरान उन्हें पता चला कि उनके पति और बराक ओबामा दूर के भाई हैं.

लिन चेनी का कहना है कि 17वीं सदी में फ़्रांस से आए एक आप्रवासी व्यक्ति इन दोनों नेताओं के पूर्वज हैं.

दोनों के बीच संबंध होने पर लिन चेनी ने कहा, "ये ग़ज़ब की कहानी है, दोनों एक ही वंश के हैं, लेकिन दोनों नेताओं का सफ़र बिल्कल अलग-अलग रहा है."

लिन चेनी की प्रवक्ता के मुताबिक,  "बराक ओबामा मरीन डूवैल के दूर के रिश्तेदार हैं. मरीन डूवैल के बेटे सैम्यूल ने डिक चेनी के पूर्वज रिचर्ड चेनी की पोती से शादी की है."

इस बारे में ओबामा के प्रवक्ता ने मज़ाक के अंदाज़ में कहा, "हर परिवार में कुछ गड़बड़ लोग होते हैं."

वैसे तो डिक चेनी और ओबामा के बीच कुछ भी समान नहीं है. उपराष्ट्रपति डिक चेनी रिपब्लिकन पार्टी से हैं तो ओबामा का संबंध डेमोक्रेटिक पार्टी से है.

बराक ओबामा के पिता कीनिया से हैं जबकि उनकी माँ गोरी अमरीकी महिला हैं. युवा डेमोक्रेटिक कार्यकर्ताओं के बीच वे काफ़ी लोकप्रिय हैं और उन्हें रॉक स्टार जैसी संज्ञाएँ दी जाती हैं.

\nसंक्षेप उसी भाषा में जिसमें दस्तावेज़ है:
अमरीका के उपराष्ट्रपति डिक चेनी और राष्ट्रपति पद की उम्मीदवारी के दावेदार बराक ओबामा भले ही राजनीतिक स्तर पर विपक्षी खेमों में हों लेकिन अगर डिक चेनी की पत्नी की बात मानें तो ये दोनों दूर के रिश्तेदार हैं.